હાઉસફુલ ૨ રીલીઝ થયું ત્યારે , મારા અને મોટાભાગના ગુજરાતી લોકોના પ્રિય શ્રી જય વસાવડાએ કહ્યું કે હાઉસફુલ ૨ ધાંસુ મુવી છે , ત્યારે વિચાર આવ્યો કે પહેલા ભાગમાં કાઈ ખરખરો કરવા જેવો હતો નહિ ને , આ વખતે સાજીદ ખાને શું ઉકાળી લીધું હશે ? , પણ ફાઈનલી જયારે આ મુવી ઘરે { બીજે ક્યાં ? } જોવામાં આવ્યું , ત્યારે તે મુવી ૧૦ – ૧૨ કટકે માંડ માંડ પૂરું કર્યું . . .{ આપણે જેમને માનતા હોઈએ તેમની સાથે અસંગત થવાનો પહેલી વાર આનંદ આવ્યો 😉 } . . જ્યારે હેરાફેરી હીટ થયું ત્યારે બે લોકોનો ઉદય થયો , એક તો પરેશ રાવલ { જે ખરા હકદાર હતા } અને બીજો અક્ષય કુમાર {!} , ત્યારથી એણે જે આપણી પત્તર દેવાની ચાલુ કરી છે , તે હજી મંડ્યો જ રહ્યો છે , અને છેલ્લે છેલ્લે આપણા સૌના હિતેચ્છુ એવા શ્રી ૧૦૮ શિરીષ કુન્દરે ‘તીસમારખા’ બનાવીને એને માંડ ધીરો પાડ્યો, ત્યાં તો ‘હાઉસફુલ ૨’ અને ‘રાઉડી રાઠોડ’ થી વળી ખોંખારો ખાઈને ઉભો થયો , વળી પાછો શિરીષ કુંદર મદદે આવ્યો અને ‘જોકર’થી પાછો ધૂળ ચાટતો કર્યો , ત્યાં વળી પાછું OMG! આવ્યું અને ફરી પાછો ઉભો ! OMG! ની બધી ક્રેડીટ પાછો એ જ લઇ ગયો ! { પરેશ રાવલ ફરી પડદા પાછળ 😦 }